ราคาสินค้าและบริการ เปลี่ยนแปลงโดยวัดจากอะไร
ราคาสินค้าและบริการ เปลี่ยนแปลงโดยวัดจาก เงินเฟ้อ เช่น อัตราเงินเฟ้อ 2565 ของไทย (ณ มี.ค. 65) อยู่ที่ 5.73% (เทียบกับ มี.ค. 64) แสดงว่าสินค้าที่เคยซื้อได้ด้วยเงิน 10,000 บาท เมื่อ มี.ค. 64 ผ่านมา 1 ปี หากซื้อสินค้าเดิมอีกครั้งต้องจ่ายเงินแพงขึ้นเป็น 10,573 บาท ในขณะที่เงินฝากประจำ 12 เดือนของธนาคารที่จดทะเบียนประเทศไทย ให้ดอกเบี้ยสูงสุดเพียง 1.2% ต่อปี (ข้อมูลจาก ธปท. ณ 27 เม.ย. 65) หลังหักภาษี ณ ที่จ่าย 15% แล้ว เหลือดอกเบี้ยสุทธิ 1.02%ต่อปี ซึ่งต่ำกว่าเงินเฟ้อหลายเท่า ดังนั้น หากนำเงินจำนวน 10,000 บาท ไปฝากประจำผ่านไป 1 ปี เงินจะเพิ่มเป็น 10,102 บาท ซึ่งยังไม่เพียงพอนำไปซื้อสินค้าเดิมที่ราคาสูงขึ้นได้ และหากยิ่งปล่อยเวลานานไป เงินที่ฝากไว้ก็จะยิ่งซื้อของได้น้อยลง
ความรู้ทางการเงิน